jkorsvik/nowiki_second_scrape_merged huggingface dataset:
René Grousset

René Grousset (født 5. september 1885 i Aubais, Frankrike; død 12. september 1952 i Paris) var en fransk historiker, orientalist og kunsthistoriker. Han var medlem av Académie française.
René Grousset studerte ved Universitetet i Montpellier. Etter soldattjeneste under første verdenskrig ble han professor for historie og geografi ved École des langues orientales. I 1925 ble Grousset konservator ved Musée Guimet i Paris og sekretær for Journal asiatique. Han hadde undervisningsoppdrag ved École des sciences politiques. I 1930 hadde han rukket å utgi fem store verker om asiatisk og orientalsk sivilisasjon. I 1933 ble han direktør for Musée Cernuschi i Paris og kurator for dets asiatiske kunstsamlinger. 
Han var medlem i Conseil des musées nationaux. I 1946 ble han medlem av Académie française.
Før utbruddet av Annen Verdenskrig hadde Grousset utgitt sine to viktigste verker: Histoire des Croisades (1934–1936) og L'Empire des Steppes (1939). 
Da Vichy-regjeringen avsatte ham fra hans museumsembeder forsatte han med sin forskning privat, og utgav under krigen tre bind om Kina og Mongolia. Etter frigjøringen gjenopptok han sitt embede ved Musée Cernuschi og ble i tillegg kurator ved Musée Guimet (1948). Mellom 1946 og 1949 publiserte han sine fire verker, som konsentrerte seg om Lilleasia og Midtøsten. 


== Verker ==
Histoire de l’Asie
Le Réveil de l’Asie
Histoire de la Chine
La Chine et son art
Philosophies indiennes
L’Empire mongol (1ère phase)
L’Empire des steppes: Attila, Gengis-Khan, Tamerlan; engelsk Online-utdrag)
L’Epopée des Croisades
L’empire du Levant
Histoire de l’Extrême-Orient
Les Civilisations de l’Orient
Histoire des croisades et du royaume franc de Jérusalem
Histoire de l’Arménie des origines à 1071
Histoire de l'Arménie
Bilan de l’Histoire
Sur les Traces du Bouddha
Figures de proue
L' Homme et son histoire


== Referanser ==
William S. Knudsen

William Signius Knudsen (født 25. mars 1879 i København, død 27. april 1948) var en fremtredende dansk-amerikansk bedriftsleder i bilindustrien. Hans erfaring i driften av Ford Motor Company og senere General Motors førte til at Franklin Roosevelts regjering utnevnte ham til generalløytnant i United States Army for å hjelpe til å lede USAs innsats i produksjon av krigsmateriell til den andre verdenskrig.


== Bakgrunn ==
Knudsen ble født i København i Danmark. Hans opprinnelige navn var Signius Wilhelm Poul Knudsen. Han innvandret til Amerikas forente stater i februar 1900 og kom til New York.


== Karriere ==
Knudsen arbeidet for John R. Keim Company i Buffalo. Selskapet ble i 1911 kjøpt av Ford Motor Company på grunn av selskapets erfaring stansing av stål og verktøysbearbeiding. Knudsen arbeidet for Ford Motor Company fra 1911 til 1921, et tiår som så en utrolig utvikling av det moderne samlebånd og masseproduksjon. Arbeidet han gjorde for Ford Motor Company og senere for General Motors, gjorde at Knudsen ble en ekspert på masseproduksjon og en dyktig leder. Knudsen var direktør i Chevroletdivisjonen av General Motors fra 1924 til 1937, og var direktør i General Motors fra 1937 til 1940. Han ble tildelt Vermilye-medaljen i 1941.
I 1940 spurte president Roosevelt Knudsen om å komme til Washington for å hjelpe til med krigsproduksjonen. I januar 1942 ble Knudsen utnevnt til generalløytnant i U.S. Army, den eneste sivilist noen gang hadde blitt direkte utnevnt  til en så høy grad. Han arbeidet som konsulent og problemløser for Krigsdepartementet. Knudsen tjenestegjorde i hæren frem til juni 1945.
Knudsen var far til Semon «Bunkie» Knudsen, som også ble en fremtredende bedriftsleder innen bilindustrien.


== Utmerkelser ==
Knudsen ble tildelt Distinguished Service Medal i 1944 og igjen i 1945. Han ble også utnevnt til ridder av Dannebrogordenen i 1930 og ble forfremmet til storkors i 1946. Knudsen ble innlemmet i Automotive Hall of Fame i 1968. 


== Referanser ==


== Andre kilder ==
Lund, Martin: Big Bill. En biografi om danskeren William S. Knudsen – produktionsgeniet, der satte de allierede i stand til at vinde Anden Verdenskrig (Haase Forlag 2019)
Hounshell, David A. (1984), From the American System to Mass Production, 1800-1932: The Development of Manufacturing Technology in the United States, Baltimore, Maryland: Johns Hopkins University Press, ,  
Beasley, Norman. Knudsen: a Biography (New York: Whittlesey House, 1947)
Knudsen, William S. (Current Biography, 1940:464-466)
Knudsen, William Signius (American National Biography, 12:843-844)
William Signius Knudsen (Encyclopedia of American Business History and Biography: The Automobile Industry, 1920-1980. Pages 265-283)


== Eksterne lenker ==
	William S. Knudsen Biography
Time Magazine cover. October 7, 1940 Arkivert 7. august 2009 hos Wayback Machine.
William S. Knudsen and Clara Elisabeth Knudsen Rebild Fund
Operasjonsbord

Operasjonsbord er et spesielt utformet bord som pasienten ligger på under kirurgiske inngrep, vanligvis i en operasjonssal / eller operasjonsstue i en operasjonsavdeling på et sykehus.
Understellet på et operasjonsbord er vanligvis tungt, har flere hjul beregnet for kort forflytning innen operasjonsstua, og i enkelte tifelle til postoperativ / oppvåknings-avdelingen som kan være del av intensivavdelingen. Det er vanlig at bordet kan heves og senkes for å gi gode arbeidsstillinger for kirurg, assistent og operasjonssøster. Hele bordet kan også stilles på skrå til ene siden, eller slik at hodeende eller fotende er mye lavere enn resten av bordet.  Bordet er smalt slik at det er enkelt å komme til pasienten. Bordplaten er ofte leddet både i området for knær, hofter, eventuelt korsrygg og nakke. Platene som vanligvis holder lår, legger og føtter kan fjernes og erstattes med benholdere både med henblikk på gynekologiske inngrep, fødsel, hofteoperasjoner og andre inngrep. Ved noen operasjoner med pasient i sideleie kan bordet stilles slik at høyeste punkt er under korsryggen. Ved nyreoperasjoner brukes et snitt under nedre ribben baktil, og snittet går fremover og nedover i retning lysken. Med kroppen i sideleie og overkroppen rotert litt framover og hoftepartiet rotert litt bakover vil et slikt skråsnitt kunne gi god åpning og oversikt for å komme dypt inn mot store blodårer nær kroppens midtlinje.
Langs begge sider av hver enkelt plate som operasjonsbordet består av, går det en skinne som det kan festes forskjellig utstyr og stativer i. Til disse skinnene kan også noe av anestesiutstyret monteres ved behov.
Siden det er høye krav til renhold og hygiene må operasjonsbordene ha glatte flater som er lette å gjøre rene.
Heidi Fosli

Heidi Fosli (født 13. april 1961 i Sandefjord), er en norsk billedkunstner. Fosli er kunstutdannet ved Academy of Art University i San Francisco og har en cand. mag. grad i psykologi fra Universitetet i Oslo, med fagene sosialantropologi og sosiologi.
Hun arbeider med oljemaleri og grafikk. 
Fosli har hatt flere utstillinger i inn- og utland. Høsten 2014 stiller hun ut i Louvre og er samtidig representert på Verdensutstillingen i Paris.


== Utstillinger ==
2006 - 2011Kollektivutstilling av malerier hos Sandefjord Kunstforening, Sandefjord
Kollektivutstilling av malerier hos Galleriet Rød Herregård, Halden Kunstforening, Halden
Kollektivutstilling av malerier hos Moss Kunstforening, Moss
Biennale Chianciano 2011 hos Museo d´Arte di Chianciano, Toscana, Italia
International Art Exhibition "Lights in the Winter 2011" hos Old Jaffa Museum of Archaeology, Jaffa Tel Aviv, Israel2012 - 2014Separatutstillingen "Bridges" – Malerier 2002 – 2012" hos Galleria Tondinelli, Roma, Italia 
International Art Exhibition "Spirit of Art", MOYA Museum, Wien, Østerrike
Chianciano International Art Award 2012, Museo d´Arte di Chianciano, Toscana, Italia
London Art Biennale 2013, Chelsea Old Town Hall, London, UK
Chianciano Biennale 2013, Museo d´Arte di Chianciano, Toscana, Italia 
"La Tua Arte nel Sociale", Galleria Il Collezionista, Roma, Italia 
Art Monaco 2014, Monaco
Museo d´Arte e Scienza (Museum for Kunst og Vitenskap), Milano, Italia 
6th International Art Festival, Galleria l´Agostiniana ved Galleria Il Collezionista, Roma, Italia
Art China Beijing representert av Gallery Steiner, Kina


== Referanser ==


== Eksterne lenker ==
Webside
Voluntary Human Extinction Movement

Voluntary Human Extinction Movement (VHEMT) er en miljøbevegelse som mener alle mennesker bør avstå fra reproduksjon, for å forsårsake en gradvis, frivillig utryddelse av menneskeheten. VHEMT støtter utryddelse av menneskeheten fordi de, som gruppe betraktet, mener det vil forhindre miljøødeleggelser. Gruppen slår fast at en reduksjon av antall mennesker ville ha forhindret en stor del av menneskeskapte menneskelige lidelser. Utryddelse av ikke-menneskelige arter, samt knappheten av ressurser mennesker er avhengige av, blir ofte beskrevet av gruppen som bevis for den skade som forårsakes av overbefolkning av mennesker.
VHEMT ble grunnlagt i 1991 av Les U. Knight, en amerikansk aktivist som ble en del av miljøbevegelsen på 1970-tallet, og som etter dette konkluderte med at utryddelse av menneskeheten var beste løsning for de problemer som møter jordens biosfære og menneskehet. Knight utgir gruppens nyhetsbrev, og tjener også som dens talsmann. Selv om gruppen blir fremmet på eget nettsted, samt er representert på enkelte av miljøbevegelsens arrangementer, er gruppen sterkt avhengig av eksterne medier for å spre sitt budskap. Mange kommentatorer anser gruppens plattform for uakseptablet ekstrem, mens andre skribenter har hyllet VHEMTs perspektiv. Som et tilsvar mot VHEMT har enkelte journalister og akademikere argumentert for at mennesker kan utvikle bærekraftige livsstiler, eller kan redusere befolkningen til et bærekraftig nivå. Andre hevder at, uavhengig av fordelene ved ideen, vil menneskeheten, på grunn av trangen til reproduksjon, aldri frivillig søke utryddelse.


== Historie ==
Voluntary Human Extinction Movement ble grunnlagt av Les U. Knight, en innbygger i Portland, Oregon, som vokste opp i en stor familie. Etter å ha engasjert seg i miljøbeveglsen som college-student på 1970-tallet, tilskrev Knight de fleste farer som truer menneskeheten, til overbefolkning av mennesker. Etter å ha kommet til denne konklusjonen, sluttet han seg til organisasjonen Zero Population Growth, og valgte å gjennomgå vasektomi i en alder av 25 år. Han konkluderte senere med at en fullstendig utryddelse av menneskeheten ville være beste løsning på jordens miljøproblemer. Han mener at ideen har blitt fremmet av flere personer gjennom menneskehetens historie.I 1991 begynte Knight å utgi VHEMTs nyhetsbrev, kjent som These Exit Times.


== Noter ==


== Referanser ==


== Eksterne lenker ==
(en) Offisielt nettsted 
(en) Voluntary Human Extinction Movement – kategori av bilder, video eller lyd på Commons
Hillsong Church

Hillsong Church er en menighet i Sydney, Australia. Menigheten er en megakirke, med røtter fra pinsebevegelsen. Menigheten ble grunnlagt av Brian og Bobbie Houston i 1983, i Baulkham Hills, Sydney.
Menigheten har et sterk fokus på musikk som del av gudstjenestene, og har utgitt en lang rekke live-innspillinger. Flere av dem har toppet australske hitlister. Internasjonalt er Hillsong Church kjent for musikken, undervisningen og de større årlige samlingene eller konferansene.
Menigheten lager faste program for TV og disse sendes på ulike satellitt kanaler. Programmene kan sees i mer enn 180 land. Menigheten har også en internasjonal skole for kristent lederskap, med mer enn 900 elever.Menigheten hadde til å begynne med navnet Hills Christian Life Centre. Senere gikk menigheten sammen med Sydney Christian Life Centre. Hillsong Church har flere forsamlingslokaler i Sidney, Hills er hovedkirke, de andre er City, South-west, og Brisbane, samt 14 mandre indre avdelinger spredt i Sydney. De ulike avdelingene er hver fokusert på enten kultur eller beliggenhet (bydeler). Mer enn 20 000 mennesker deltar uketlig på menighetens samlinger. Hillsong-konseptet har spredt seg internasjonalt.


== Hillsong-kirker ==
Det finnes Hillsong-kirker i alle verdensdeler. Foruten kirkene i Australia er Hillsong i Argentina, Brasil, Danmark, Frankrike, Indonesia, Israel, Nederland, Norge, Portugal, Russland, Spania, Sveits, Sverige, Sør-Afrika, Tyskland, Ukraina og USA.


=== Hillsong Norway ===
Hillsong Norway består per januar 2020 av til sammen åtte kirker på ulike lokasjoner i Sør-Norge. I 2019 hadde kirkene i Hillsong Norway til sammen 1431 tilskuddstellende medlemmer. Hillsong Norway er tilsluttet den norske pinsebevegelsen, og har per 2021 kirker i Oslo, Stavanger, Sandnes, Drammen, Egersund, Kristiansund, Trondheim og Ålesund. 


== Referanser ==


== Eksterne lenker ==
Offisielt nettsted 
(en) Hillsong – kategori av bilder, video eller lyd på Commons
Tægerarbeid

Tæger (flertall av tåg, «trevl eller grein av rot») er bindemateriale laget av tynne røtter som brukes til å lage kurver, fat og lignende gjenstander. Teknikken ligner på sying, og er svært gammel. Det brukes lange, tynne røtter av bjørk, gran eller einer. Det er få som mestrer denne tidkrevende teknikken i dag, og slik virksomhet kalles husflid. 


== Håndverksteknikk ==


=== Materiale ===
Det brukes lange, jevntynne røtter av bjørk, gran eller einer. Til produksjon av kurver av stivere materiale som peddig, pil, spon eller halm brukes fletteteknikk, men tynne røtter er for myke til fletting, og det brukes derfor en spesiell bindeteknikk som ligner på sying. Denne teknikken er svært gammel. Rester av tæger-gjenstander er funnet i Osebergskipet.
Til dekorative gjenstandar brukes helst bjørkerøtter som ikke bør være tykkere enn en blyant. Til særlig fint arbeid brukes tæger helt ned til 1 mm. Til større kurver ble det helst brukt gran. En kan sanke tæger fra sevja går om våren og til frosten kommer. De beste røttene finnes i næringsfattig mosemyr, og slike steder kan en finne tæger opp til 15 meter. På næringsrik jord blir røttene tykke og korte. Jord med stein gir ujevne røtter.
Etter sanking må tægene renses for bark og never, og dette arbeidet må gjøres før de tørker.


=== Redskaper ===
En skarp kniv og en pren er viktigste redskap under arbeidet. Prenen brukes til å lage hull for tågen det bindes med.


=== Binding ===
Et tægerarbeid bygges opp av tæger med ulik funksjon: Innlegg og binding. Innleggståg er rund, mens en bindetåg kan kløyves. Innlegget legges i en spiral som bindes til forrige omfar med bindetågen. Før binding må tægene bløtes i vann.
Tæger brukes også til å sy sammen esker og annet laget i teknikken sveiping.


== Se også ==
Kurvfletting
Sveiping


== Litteratur ==
Arvid Walla: Vi binder med tæger. En gammel teknikk.(NKS-forlaget 1976)


== Referanser ==


== Eksterne lenker ==
Tægerarbeid i DigitaltMuseum
Digitalt blaeksemplar av Inger Ruden Andersens Tæger (Universitetsforlaget, 1977)
Macky Sall

Macky Sall (født 11. desember 1961 i Fatick, Senegal) er en senegalesisk politiker for Parti Démocratique Sénégalais (før 2008) og Alliance pour la république (etter 2008). Han er Senegals president siden 2. april 2012. Sall ble gjenvalgt i 2019.Sall var landets statsminister fra 2004 til 2007, president for Senegals nasjonalforsamling fra juni 2007 til november 2008 og borgermester av Fatick fra 2002 til 2008 og igjen siden 2009. I presidentvalget i Senegal i 2012 ble han valgt til president og beseiret dermed den sittende presidenten Abdoulaye Wade.
Sall var lenge medlem av Parti Démocratique Sénégalais, men etter at en konflikt oppsto mellom ham og president Wade ble han fjernet fra stillingen som president for nasjonalforsamlingen i november 2008. Etter det startet han sitt eget parti og ble med i opposisjonen. 


== Referanser ==
Sigurðar þáttr borgfirzka

Sigurðar þáttr borgfirzka eller Sigurd fra Borgarfjordens tått er en tått, en kort islendingesaga fra 1300-tallet. Den korte historien foregår på Þingvellir og i Norge på 1000-tallet, og kan oppfattes som et eksempel på førkristen rettspraksis.
Storbonden Thorkell ber hovedpersonen Sigurd om å drepe Grim, etter at Grim har fornærmet Thorkell. Sigurd dreper Grim og flykter til Norge. Grim har imidlertid vært i den norske kongens tjeneste, og kongen hevner Grim ved at Sigurd blir bitt til døde av en hund.


== Eksterne lenker ==
heimskringla.no, fulltekst norrøn og norsk
Gísli Konráðsson

Gísli Konráðsson (født 18. juni 1787 i Skagafjörður, død 2. februar 1877) var en islandsk forfatter og folkeminnesamler. Han var far til språkforskeren Konráð Gíslason.  
Han har skrevet saga-imitasjonen Hellismanna saga basert på folkeminne, og gjenfortalt den tapte Skáld-Helga saga.


== Referanser ==
Martin Pusic

Martin Pusic (født 24. oktober 1987) er en østerriksk fotballspiller som spiller for den tyske klubben TSV 1860 München.Etter å ha imponert på prøvespill skrev han under kontrakt med Vålerenga vinteren 2012. Han fikk sin debut i hjemmekampen mot Haugesund hvor han laget 2-1 målet på overtid slik at hjemmelaget vant kampen. Grunnet manglende spilletid ble kontrakten terminert på sommeren og Pusic signerte da for Fredrikstad.
I Fredrikstad fikk Pusic en mer sentral rolle i angrepet, og imponerte i mye større grad enn han hadde gjort i Vålerenga. Da Fredrikstad rykket ned samme sesong ble han derimot fristilt også fra den kontrakten.
Den 17. januar 2013 skrev Martin Pusic under på en kontrakt med Brann som strekker seg frem til sommeren 2015. Han overtok det gamle draktnummeret til Kim Ojo, som var 9.


== Referanser ==


== Eksterne lenker ==
(en) Martin Pusic – Transfermarkt 
(en) Martin Pusic – WorldFootball.net 
(en) Martin Pusic – Soccerbase.com 
(en) Martin Pusic – Soccerway 
(en) Martin Pusic – FBref 
(es) Martin Pusic – as.com
Jónatan Þorláksson

Jónatan Þorláksson (født 3. desember 1825, død 9. februar 1906) var en islandsk bonde, forfatter, folkeminnesamler og håndskriftsamler fra Fnjóskadalur i Akureyri. Han bidro til innsamlingene av gamle islandske håndskrifter, og skrev selv boken Helga saga Hallvarðssonar («sagaen om Helge Hallvardsson») på bakgrunn av muntlig sagatradisjon.


== Referanser ==
Al-Khidmat

Al-Khidmat begravelsesbyrå er Norges første muslimske begravelsesbyrå. Navnet betyr «til tjeneste» på arabisk. 
Byrået ble etablert av Arshad Mohammed, Mohammad Afzal, og Ghulam Abbas i 2002. Byrået søker så langt som mulig å ivareta islams bestemmelser om begravelse så fort som mulig. 
Tidligere ble svært mange muslimer sendet til hjemlandet med fly for begravelse, men andelen som begraves i Norge er økende. I 2005 ble for eksempel halvparten av alle norsk-pakistanere begravd i Norge. Al-khidmat muslimsk begravelsesbyrå står til tjeneste med gravferder i hele landet. Al-khidmat har utført seremonier i Fredrikstad, Moss, Drammen, Kongsberg, Skien, Bergen, Lom, Gjøvik, Hamar, Kristiansund, Sunndalsøra, Trondheim, Oslo og flere andre steder.
I 2005 ble begravelsesbyrået tatt opp som medlem i Islamsk Råd Norge.


== Eksterne lenker ==
(no) Offisielt nettsted 
(no) «Avskjed under halvmånen», artikkel i Dagbladet
Polaråret 1926

Polaråret 1926 er en oversikt over hendelser med tilknytning til Arktis eller Antarktis i 1926.


== Ekspedisjoner ==


=== Arktis ===
Richard Byrd og Floyd Bennett flyr fra Ny-Ålesund mot Nordpolen og tilbake. Det er ikke dokumentert at de nådde polpunktet.
Roald Amundsen og Umberto Nobile overflyr Nordpolen i luftskipet «Norge».


=== Antarktis ===
1925–27: Discovery Investigations utfører oseanografiske og hydrografiske undersøkelser i Sørishavet med RRS «Discovery».
1926–27: Discovery Investigations utfører hvalmerking og oseanografiske undersøkelser rundt Sør-Georgia med RRS «William Scoresby».
I den antarktiske hvalfangstsesongen 1925–26 opererer seks landstasjoner, 15 hvalkokerier og 70 hvalbåter. Fangsten var 14 219 hval.
I den antarktiske hvalfangstsesongen 1926–27 opererer seks landstasjoner, 17 hvalkokerier og 70 hvalbåter. Fangsten var 12 665 hval.


== Begivenheter og etableringer ==


== Oppdagelser og vitenskapelige resultater ==


== Fødsler ==


== Dødsfall ==
Mai – Thomas Vere Hodgson, britisk biolog og polarforsker.
24. juni – Thomas Vilhelm Garde, dansk sjøoffiser og utforsker av Grønland.


== Referanser ==


== Litteratur ==
Robert K. Headland (2009). A Chronology of Antarctic exploration. London: Quaritch. s. 279–281. ISBN 978-0-9550852-8-4. 
Einar-Arne Drivenes og Harald Dag Jølle, red. (2004). Norsk polarhistorie. 1 («Ekspedisjonene»). Oslo: Gyldendal. ISBN 82-05-32654-1.
Polaråret 1936

Polaråret 1936 er en oversikt over hendelser med tilknytning til Arktis eller Antarktis i 1936.


== Ekspedisjoner ==


=== Arktis ===


=== Antarktis ===
Britiske Discovery Investigations gjennomfører undersøkelser med forskningsskipene RRS «Discovery II» og RRS «William Scoresby».
British Graham Land Expedition 1934–37 under ledelse av John Riddoch Rymill.
Lincoln Ellsworth tredje ekspedisjon, 1935–36. Foretar en trans-antarktisk flygning fra Dundee Island til Rossbarrieren.
Den fjerde Thorshavn-ekspedisjonen, ledet av Lars Christensen, fotograferer kysten fra Vestbarrieren til Proclamation Island.
I den antarktiske hvalfangstsesongen 1935–36 opererer to landstasjoner (Grytviken og Leith Harbour), 24 hvalkokerier og 175 hvalbåter. Fangsten var 30 991 hval.
I den antarktiske hvalfangstsesongen 1936–37 opererer to landstasjoner (Grytviken og Leith Harbour), 30 hvalkokerier og 196 hvalbåter. Fangsten var 34 579 hval. Tyskland fanget i Sørishavet for første gang, med kokeriet «Jan Wellem».


== Begivenheter og etableringer ==


== Oppdagelser og vitenskapelige resultater ==


== Fødsler ==


== Dødsfall ==
16. september – Jean-Baptiste Charcot, fransk lege og polarforsker.
5. desember – Oscar Wisting, norsk marineoffiser og polarutforsker.


== Referanser ==


== Litteratur ==
Robert K. Headland (2009). A Chronology of Antarctic exploration. London: Quaritch. s. 298–300. ISBN 978-0-9550852-8-4. 
Einar-Arne Drivenes og Harald Dag Jølle, red. (2004). Norsk polarhistorie. 1 («Ekspedisjonene»). Oslo: Gyldendal. ISBN 82-05-32654-1.
Follaelva

Follaelva er en elv i Steinkjer kommune i Trøndelag. Den har utspring fra Follavatnet i fjellene nord og vest for Beitstadfjorden og munner ut i Beitstadfjorden ved Follafoss.


== Referanser ==
Chen Zhuo

Chen Zhuo (kinesisk: 陳卓, pinyin: Chén Zhuō) var en kinesisk astronom på 200-tallet etter Kristus. Han var kongelig astronom i riket Wu i de tre rikers tid i Kinas oldtidshistorie.
Chen Zhuo samlet sammen astronomiske verker fra Handynastiets tid og kombinerte dem til ett felles system. Hans stjernekatalog regnet opp 1464 stjerner i 283 konstellasjoner.
Hans verk er gått tapt, men informasjon om hans stjernekonstellasjonssystem fremgår i verker fra Tangdynastiet, særlig av Qutan Xida.


== Litteratur ==
Xiaochun Sun, Jacob Kistemaker: The Chinese sky during the Han, BRILL, 1997, ISBN 978-90-04-10737-3, ss. 26-27, 78-89.
IKA Kongsberg

IKA Kongsberg er et interkommunalt selskap organisert etter lov om interkommunale selskaper. Selskapets fulle navn er Interkommunalt arkiv for Buskerud, Vestfold og Telemark IKS. 
Nåværende og potensielle eiere er kommuner og fylkeskommuner i Buskerud, Telemark og Vestfold. IKA Kongsberg startet sin virksomhet i 1992 etter et initiativ fra Statsarkivet i Kongsberg. Den 13. november 2002 ble det nye interkommunale selskapet stiftet med hjemmel i lov om interkommunale selskaper. 
IKA Kongsbergs visjon er å være «En kilde til kunnskap».


== Formål ==
IKA Kongsbergs hovedoppgave er å legge forholdene til rette for eiernes gjennomføring av arkivlovens intensjoner og bestemmelser, samt å bevare og formidle deponerte arkiver som har rettslig, forvaltningsmessig og kulturell verdi.
Siden 2000 har IKA Kongsberg hatt mulighet til å ta imot arkiver til deponering. Dette kom som en følge av arkivforskriftens § 5-1 som krever at alle kommuner og fylkeskommuner skal opprette egne enheter for arkivdepot. Forskriften gir kommunene anledning til å overføre disse depotoppgavene til en interkommunal ordning. Depotordningen er en integrert tjeneste for alle eierne av IKA Kongsberg. Alle IKA Kongsberg sine arkivkataloger er tilgjengelige i den nasjonale søketjenesten Arkivportalen.


== Eksterne lenker ==
Offisielt nettsted
Digitalt fortalt